Razumijevanje čitanjem i slušanjem
Odličan (5)
Učenik/učenica u potpunosti ili gotovo u potpunosti razumije tekst. Samostalno prepoznaje glavnu poruku, ključne informacije i pojedinosti te uspješno povezuje i interpretira informacije. Može zaključivati na temelju sadržaja i povezati temu i sadržaj teksta s vlastitim iskustvima, stavovima i spoznajama.
Vrlo dobar (4)
Učenik/učenica vrlo dobro razumije tekst. Prepoznaje glavnu poruku, ključne informacije i većinu pojedinosti te uglavnom uspješno povezuje informacije. Može zaključivati iz konteksta i prepoznati poveznice između sadržaja teksta i vlastitog iskustva.
Dobar (3)
Učenik/učenica uglavnom razumije tekst. Potrebno je ponoviti ili pojednostaviti postavljena pitanja. Prepoznaje temu, glavnu poruku i većinu osnovnih informacija, ali ima poteškoća u razumijevanju pojedinih detalja, povezivanju informacija i izvođenju zaključaka.
Dovoljan (2)
Učenik/učenica djelomično razumije tekst. Prepoznaje temu i neke osnovne informacije. Uz pomoć unaprijed pripremljenih riječi i izraza može razumjeti i prevesti osnovni sadržaj teksta. Ima poteškoća u razumijevanju detalja, povezivanju informacija i samostalnom zaključivanju.
Nedovoljan (1)
Učenik/učenica ne razumije tekst u dovoljnoj mjeri. Ne uspijeva prepoznati temu i osnovne informacije ni uz ponuđenu pomoć. Nije izvršio/la zadanu prethodnu pripremu te ne uspijeva razumjeti ni osnovni sadržaj teksta.

USMENO IZRAŽAVANJE
Odličan (5)
Učenik/učenica se izražava samostalno, jasno i tečno. Primjenjuje primjeren vokabular i gramatičke strukture, uspješno razvija temu te povezuje sadržaj s vlastitim iskustvima, stavovima i spoznajama. Može iznijeti i obrazložiti svoje mišljenje te aktivno sudjelovati u komunikaciji.
Vrlo dobar (4)
Učenik/učenica se izražava samostalno i uglavnom jasno. Koristi primjeren vokabular i uglavnom točne gramatičke strukture. Može opisati, prepričati i izraziti svoje mišljenje te povezati temu s vlastitim iskustvom. Manje pogreške uglavnom ne utječu na razumljivost.
Dobar (3)
Učenik/učenica uglavnom se može samostalno i razumljivo izraziti o poznatoj temi. Koristi osnovni vokabular i gramatičke strukture, ali ima poteškoća u proširivanju i povezivanju svojih iskaza. Povremeno mu/joj je potreban poticaj ili pomoć učitelja.
Dovoljan (2)
Učenik/učenica može uz pomoć i poticaj iznijeti osnovne informacije o poznatoj temi. Koristi ograničen vokabular i jednostavne gramatičke strukture. Česte pogreške i zastoji otežavaju komunikaciju, ali je osnovna poruka uglavnom razumljiva.
Nedovoljan (1)
Učenik/učenica ne uspijeva samostalno ostvariti osnovnu komunikaciju ni uz ponuđenu pomoć. Ne može iznijeti osnovne informacije o zadanoj temi ili je govor u tolikoj mjeri nerazumljiv da se poruka ne može razumjeti.

PISANO IZRAŽAVANJE
Odličan (5)
Učenik/učenica piše samostalno, jasno, povezano i sadržajno. Primjenjuje primjeren vokabular i gramatičke strukture, uspješno razvija zadanu temu te povezuje sadržaj s vlastitim iskustvima, stavovima i spoznajama. Može jasno izraziti i obrazložiti svoje mišljenje.
Vrlo dobar (4)
Učenik/učenica piše samostalno i uglavnom jasno i povezano. Koristi primjeren vokabular i uglavnom točne gramatičke strukture. Uspješno obrađuje zadanu temu i može je povezati s vlastitim iskustvom. Manje pogreške uglavnom ne utječu na razumljivost.
Dobar (3)
Učenik/učenica može napisati jednostavan i uglavnom razumljiv tekst o poznatoj temi. Koristi osnovni vokabular i gramatičke strukture, uz određene pogreške. Tekst sadrži osnovne informacije i uglavnom slijedi zadanu temu.
Dovoljan (2)
Učenik/učenica može uz pomoć ili predložak napisati kratak tekst i iznijeti osnovne informacije o poznatoj temi. Koristi ograničen vokabular i jednostavne gramatičke strukture. Pogreške su česte, ali je osnovna poruka uglavnom razumljiva.
Nedovoljan (1)
Učenik/učenica ne uspijeva samostalno napisati razumljiv tekst ni uz ponuđenu pomoć. Ne ostvaruje osnovni zadatak ili ne uspijeva prenijeti potrebne informacije tako da se poruka može razumjeti.

